Kui keegi kõrvalt minu asjadesse sekkub, siis tekib huvi visata pilk nende endi  töömeetoditele. Nii luusisingi kevadel oma koduküla maadel sellesama metsafirma lankidel ning käisin nende poolt sügisese väljaveoga üles küntud riigimetsa sihil. Pani jahmatama ulatuslik lageraie pind ühel kinnistul ja ühekorraga, mida ei näe riigimetsas ega mida ei korralda ka ükski kohalik talunik. Sel kevadel ongi paras aeg minna vaatama, kas sellele "lennuväljale" ka metsataimi on istutatud või jäetakse… nagu ikka. Mulle tundub, et metsafirmade eelarved on nii "pingelised", et ei luba  uuendamiskulutusi teha ja kui firma enda poolt tehtud inventeerimisandmed näitavad sellist metsa kasvukohatüüpi, kus pole seadusest tulenevat istutamise nõuet, jääbki lank looduslikule uuenemisele.